पारासरी नदी के साथ तीन और पुल की बढ़ाई जाए ऊंचाई: विधायक
गंजबासौदा| विधायक निशंक जैन ने बजट के दौरान विधान सभा में नगर के मुख्य मार्ग स्थित पारासरी नदी के पुल की ऊंचाई व चौड़ाई बढाने के साथ ही तीनों बायपास पुलों( पचमा रोड, सिरोंज रोड, बेहलोट बायपास रोड) की ऊंचाई व चौड़ाई बढाने की मांग रखी।
ग्रामीण क्षेत्र में पर्यटन के अवसर उपलब्ध कराने के लिए बासौदा-ग्यारसपुर क्षेत्र को लिंक मार्ग बनाने का प्रस्ताव रखा गया। पशुु चिकित्सालय में रिक्त पदों पर डाक्टर-कर्मचारियों की पदस्थापना किए जाने की मांग की । ग्रामीण क्षेत्रों में हैंडपंप खनन कराने की आवश्यकता बताई। ग्यारसपुर एवं त्योंदा मुख्यालय पर बालिका शिक्षा के लिए कन्या हाईस्कूल खोलने की मांग की और माध्यमिक शाला का हाईस्कूल एवं हाईस्कूल का हायर सेकंडरी में उन्नयन किए जाने के लिए कदम उठाने को कहा। गंभीर बीमारी से पीडि़त अध्यापक संवर्ग को उपचार के लिए सहायता स्वीकृत करने, नगर बासौदा में खेल स्टेडियम बनाने, ग्रामीण क्षेत्रों की बस्ती व गांवों में विद्युतीकरण कराने, लोक सेवा केन्द्र द्वारा आवेदकों से आवेदन के बदले 30 रुपए शुल्क समाप्त करने, मां शीतला शक्तिधाम एवं मिल माता मंदिर के विस्तार के लिए अनुदान स्वीकृत करने, गंजबासौदा, त्योंदा एवं ग्यारसपुर क्षेत्र के चिकित्सालय में डाॅक्टर व स्टाफ के खाली पद की पूर्ति कराने, नपा क्ष्ज्ञैत्र बासौदा के 5 किमी परिधि में आने वाले गांवों को वार्ड घोषित कराने की मांग रखी।
bho_Deva hin_Deva hin_Deva